Ηλιακή έκλειψη της 20ης Μαρτίου 2015

Μια ολική έκλειψη Ηλίου έγινε στις 20 Μαρτίου 2015. Μια ηλιακή έκλειψη συμβαίνει όταν η Σελήνη περνάει ανάμεσα στη Γη και τον Ήλιο, οπότε καλύπτει εντελώς ή εν μέρει τον ηλιακό δίσκο για έναν παρατηρητή στη Γη. Μια ολική έκλειψη Ηλίου συμβαίνει όταν η φαινόμενη διάμετρος της Σελήνης είναι μεγαλύτερη από αυτή του Ήλιου,  με αποτέλεσμα να καλύπτεται εξ ολοκλήρου ο ηλιακός δίσκος και να βυθίζονται κάποιες περιοχές στο σκοτάδι για μερικά λεπτά. Η ολικότητα συμβαίνει σε ένα στενή λωρίδα κατά μήκος της γήινης επιφάνειας, ενώ σε μια γύρω περιοχή με χιλιάδες χιλιόμετρα πλάτος, η έκλειψη είναι ορατή ως μερική. 

Αυτή η ολική ηλιακή έκλειψη ήταν αξιοσημείωτη διότι έλαβε χώρα στον Βόρειο Πόλο. Η ολικότητα ήταν ορατή επίσης, στις Νήσους Φερόε, στο Αρχιπέλαγος Σβάλμπαρντ, στον Βόρειο Ατλαντικό και στον Αρκτικό Ωκεανό.  

Η έκλειψη είχε μέγεθος 1,045. Η μεγαλύτερη διάρκεια της ολικής φάσης ήταν 2 λεπτά και 47 δευτερόλεπτα στα Νησιά Φερόε. Ήταν η τελευταία ολική ηλιακή έκλειψη ορατή σε ευρωπαϊκό έδαφος σε βάθος δεκαετίας, αφού η επόμενη θα συμβεί στις 12 Αυγούστου 2026.    

## Γεγονός
Η ηλιακή έκλειψη ξεκίνησε στις 08:30(ώρα GMT) στη Βορειοδυτική Ευρώπη και κινήθηκε προς τα βορειοανατολικά. Η παρατήρηση ήταν αρκετά καλή από τον Βόρειο Ατλαντικό και τον Αρκτικό Ωκεανό, τη Γροιλανδία, την Ισλανδία, την Ιρλανδία, το Ηνωμένο Βασίλειο, τις Νήσους Φερόε, τη βόρεια Νορβηγία και την Περιφέρεια Μούρμανσκ. Αρχικά, η ολική έκλειψη πέρασε νότια της Γροιλανδίας. Στην συνέχεια κινήθηκε προς τα βορειοανατολικά, περνώντας ανάμεσα από την Ισλανδία και το Ηνωμένο Βασίλειο εκεί όπου βρίσκονται τα Νησιά Φερόε, ενώ κατέληξε στα βόρεια νησιά της Νορβηγίας(Σβάλμπαρντ). Η έκλειψη ήταν ορατή ως μερική σε όλη την Ευρώπη. Για παράδειγμα, το Λονδίνο παρουσίασε μερική έκλειψη ηλίου κατά 85%.  Τρία επιβατικά αεροσκάφη πέταξαν πάνω από τα σύννεφα, στο "μονοπάτι" της ολικότητας δίνοντας την ευκαιρία στους επιβάτες να παρατηρήσουν το φαινόμενο.    

### Σύμπτωση γεγονότων
Εκτός από την έκλειψη, η 20η Μαρτίου 2015 ήταν επίσης η πρώτη μέρα της άνοιξης (επίσης γνωστή ως εαρινή ισημερία στο βόρειο ημισφαίριο).  

## Που ήταν ορατή η έκλειψη
Η έκλειψη ήταν ορατή ως μερική σε όλη την Ευρώπη, συμπεριλαμβανομένων των χωρών: Νορβηγία, Σουηδία, Δανία, Ηνωμένο Βασίλειο,  Ιρλανδία,  Πορτογαλία, Γαλλία,  Γερμανία,  Πολωνία,  Τσεχία, Ουγγαρία, Αυστρία, Ιταλία, Μαυροβούνιο, Φινλανδία, Δυτική Ρωσία και Ουκρανία. 
Αρχείο:20th March 2015 Solar Eclipse in Sheffield, UK.jpg|Σέφιλντ, Ηνωμένο Βασίλειο . Όλοι οι τοπικοί χρόνοι (GMT)
Αρχείο:Solar eclipse of 2015 March 20 - Lorient 5743.JPG|<nowiki/>Λοριάν, Γαλλία, 10:20 τοπική ώρα (9:20 GMT)
Αρχείο:15-03-20-Sonnenfinsternis-Berlin-RalfR-N3S 6865-01.jpg|Βερολίνο, Γερμανία, 10:29 τοπική ώρα (9:29 UTC) - μη επιβεβαιωμένη πηγή
Αρχείο:15-03-20-Sonnenfinsternis-Markt Schwaben.JPG|Markt Schwaben, Γερμανία
Αρχείο:March 20th Eclipse - Ireland.jpg|Δουβλίνο, Ιρλανδία, 9:30 GMT
Αρχείο:Eclipse, 2015, Chester-le-Street.jpg|Chester-le-Street, Ηνωμένο Βασίλειο, 9:36 GMT
Αρχείο:EclipseTórshavn.JPG|<nowiki/>Τόρσχαβν, Νήσοι Φερόε, Τέλος ολικής φάσης, 9:43 τοπική ώρα (GMT)
Αρχείο:Solar eclipse of 20th march 2015 - Wrocław, Poland.png|Βρότσλαβ, Πολωνία, 10:44 τοπική ώρα (9:44 UTC)
Αρχείο:Solar Eclipse 2015 - Hjartdal, Norway.JPG|Hjartdal, Νορβηγία, 10:47 τοπική ώρα (9:47 UTC)
Αρχείο:Zatmění Slunce 2015-03-20 Praha, Dejvice 10.48.jpg|Πράγα, Τσεχία, 10:49 τοπική ώρα (9:49 UTC)
Αρχείο:2015 Zaćmienie słońca 20.03.2015.jpg|Kłodzko, Πολωνία, 10:54 τοπική ώρα (9:54 UTC)
Αρχείο:Solar eclipse 2015 Warsaw Poland.jpg|Βαρσοβία, Πολωνία, 10:56 τοπική ώρα (9:56 UTC)
Αρχείο:Solar eclipse 2015 Budapest Hungary.jpg|Βουδαπέστη, Ουγγαρία, 11:00 τοπική ώρα (10:00 UTC)
Αρχείο:Sonnenfinsternis - Solar eclipse of 2015 March 20 in Austria 5.jpg|Bregenz, Αυστρία, 11:06 τοπική ώρα (10:06 UTC)
Αρχείο:Solar eclipse 20th, March 2015, in Milano, Italy.JPG|Μιλάνο, Ιταλία, 11:08 (10:08 UTC) - μη επιβεβαιωμένη πηγή
Αρχείο:То,чего не может быть.jpg|<nowiki/>Πετροζαβόντσκ, Ρωσία, 13:25 τοπική ώρα (10:25 UTC)
Αρχείο:Solar eclipse of 2015 March 20 in Kiev.JPG|Κίεβο, Ουκρανία, 12:28 τοπική ώρα (10:28 UTC)
Αρχείο:Ulcinj – Eclipse 2015.JPG|<nowiki/>Ούλτσιν, Μαυροβούνιο, 11:34 τοπική ώρα (10:34 UTC)
Αρχείο:20 Mar 2015 Moscow 10-35 (UTC), 13-35 (Local).jpg|Μόσχα, Ρωσία, 13:35 τοπική ώρα (10:35 UTC)


### 'Στην Ελλάδα
Η έκλειψη ήταν ορατή στην χώρα ως μερική. Στην βορειοδυτική Ελλάδα, καλύφθηκε το 40-41% του ηλιακού δίσκου, ενώ στην νοτιοανατολική Ελλάδα, περίπου το 20%. 

Το Υπουργείο Πολιτισμού, Παιδείας και Θρησκευμάτων με εγκύκλιο του αποφάσισε την παραμονή των μαθητών σε κλειστούς χώρους κατά την διάρκεια της έκλειψης, γεγονός που προκάλεσε αντιδράσεις. 

### Προσομοίωση έκλειψης

## Δείτε επίσης
Κατάλογος ηλιακών εκλείψεων ορατών από την Ελλάδα

## Παραπομπές


20150320